KĖDAINIŲ RAJONO SAVIVALDYBĖS TARYBA

SPRENDIMAS

DĖL PRITARIMO PAPILDYTI KAUNO REGIONO INTEGRUOTĄ TERITORIJŲ VYSTYMO PROGRAMĄ

2018 m. rugsėjo 28 d. Nr. TS-155

Kėdainiai

Vadovaudamasi Lietuvos Respublikos vietos savivaldos įstatymo 6 straipsnio 23 punktu, Lietuvos Respublikos vidaus reikalų ministro 2014 m. liepos 11 d. įsakymu Nr. 1V-480 „Dėl Integruotų teritorijų vystymo programų rengimo ir įgyvendinimo gairių patvirtinimo“, Kėdainių rajono savivaldybės taryba n u s p r e n d ž i a:

1. Papildyti nauju punktu:

„Veiksmas: Naujai nutiestos gatvės dalis Kėdainių mieste“ (planuojama naujai nutiesti dalį gatvės t. y. dalies gatvės važiuojamosios dalies ir šaligatvio naujos statybos darbai, gatvės apšvietimo įrengimas).

Pradžia (metai)	Pabaiga (metai)	Vykdytojas	Ministerija	Veiksmų programos konkretaus uždavinio numeris ir pavadinimas	Veiksmo atrankos būdas (R, V, –)
2019	2023	Kėdainių rajono savivaldybės administracija	SM	6.2.1.	Padidinti regionų judumą plėtojant regionų jungtis su pagrindiniu šalies transporto tinklu ir diegiant eismo saugos priemones	R

Veiksmo lėšų poreikis ir finansavimo šaltiniai (eurais):

Iš viso veiksmui įgyvendinti (Eur):	Valstybės biudžeto lėšos (Eur):	Savivaldybės biudžeto lėšos (Eur):	Kitos viešosios lėšos (Eur):	Privačios lėšos (Eur):	ES lėšos (Eur):

Iš viso:	iš jų BF:	Iš viso:	iš jų BF:	Iš viso:	iš jų BF:	Iš viso:	iš jų BF:

150 980,38	-	-	22 647,05	22 647,05	-	-	-	-	128 333,33

2. Pavesti sprendimo vykdymą administracijos direktoriui.

Šis sprendimas per vieną mėnesį nuo sprendimas įteikimo dienos gali būti skundžiamas Lietuvos administracinių ginčų komisijos Kauno apygardos skyriui adresu: Laisvės al. 36, Kaunas, arba Regionų apygardos administraciniam teismui bet kuriuose šio teismo rūmuose.

Savivaldybės meras	Saulius Grinkevičius